ભોળાભાઇની બહુઆયામી પ્રતિભાનો પરિચય એક જ પત્રમાં આપવો મુશ્કેલ છે. એમના નિબંધોનો એક સંચય તેમને જા સંપાદિત કર્યો છે. તેનું નામ આપ્યું છે; ‘તેષાં દિક્ષુ’ ….. આ શબ્દ છે તો મેઘદૂતનો. કાલિદાસ વિદિશા નગરીનો પરિચય આપતાં જણાવે છે; तेषां दिक्षु प्रथितविदिशालक्षणां राजधानीं……અહીં વિદિશાના વર્ણનની વાત કરવાની મારી ઇચ્છા નથી. મને તો ભોળાભાઇના શીર્ષકની અર્થછાયાઓની મઝા આવી. મૂળ તો કાલિદાસે જ કમાલ કરી હતી. મેઘ સાથે વારતા માંડીને, મનુષ્ય અને નિસર્ગનો આ ઘરોબો તો એક કાવ્યને અદ્વિતીયતા આપે છે જ, પણ ભોળાભાઇ આ દિશાઓને શોધીને આપણને આપણી વિદિશા સાથે મુકી આપે છે, આપણને આપણી વિરહી પ્રિયા-કવિતાને, ભાષાને, એ લયલીલાને આપણી સમક્ષ મૂર્તિમંત કરી આપે છે.